# Agàtocles (ministre)

### De Viquipèdia

Agàtocles fou ministre del rei egipci Ptolomeu IV Filopator (221 aC-204 aC) i germà de l’amistançada del rei Agatoclea.

Ambdós eren fills de la ambiciosa Oenant que els va presentar al rei. Agàtocles i la seva germana exerciren sobre el rei força influencia i Ptolomeu va fer matar a la seva dona i germana Arsinoe Eurídice.

A la mort del rei el 205 aC Agàtocles i els seu cercle de col·laboradors van amagar la noticia per tenir temps d’apoderar-se del tresor reial i van conspirar per col·locar a Agàtocles al tron però finalment van decidir, gracies a la col·laboració de Sosíbios, tutor del jove Ptolomeu V Epifanes, de col·locar aquest al tron el 204 aC però sota la tutela d'Agatoclea.

Aviat els macedonis i egipcis d'Alexandria es van revoltar sota la direcció de Tlepolemos; el palau reial fou rodejat pels rebels una nit fins que hi van entrar. Agàtocles i Agatoclea van implorar per les seves vides però en debades. Agàtocles fou mort pels seus propis companys per evitar-li una mort mes cruel; i Agatoclea, junt amb les seves germanes i la mare, es van refugiar a un temple però foren mortes per les turbes. Tots els que havien tingut alguna part en la mort d'Eurídice foren executats.

Obtingut de "http://ca.wikipedia.org../../../a/g/%C3%A0/Ag%C3%A0tocles_%28ministre%29.html"

Categories: Egipcis | Ptolemeus

##### Views

- Article
- Discussió
- Revisió actual

##### Cerca